open-index/open-wikipedia-markdown huggingface dataset:
Privat-P2P

**Privat-P2P**-nettverk er peer-to-peer (**P2P** eller **likemann til likemann**) nettverk som kun tillater noen felles datamaskiner som alle parter stoler på, til å dele filer. Dette kan oppnås ved å bruke en sentral server eller en hub til å verifisere klienter, som i såfall vil gir samme funksjonaliteten som en privat FTP-tjener, men hvor filer overføres direkte mellom klientene. Alternativt så kan brukeren utveksle passord eller nøkler med sine venner for å danne et desentralisert nettverk. Imotsettning til hvordan de beslektede friend-to-friend (F2F)-nettverk fungerer, så tillater imidlertid P2P-nettverk sine brukere å koble seg til hvem de vil, så de kan derfor ikke vokse i størrelse uten å kompromittere sine brukeres anonymitet. Enkelte programmer, slik som WASTE, kan konfigureres for både privat-P2P og F2F.

## Programvare
*Aimster – P2P-programvare som benyttet seg av en venneliste for å begrense deling, var tidlig ute
*AllPeers – en fildelingsutvidelse til nettleseren Mozilla Firefox
*CSpace – kryptert og tjenerløs fildeling, direktemeldinger og chat
*Direct Connect – fildeling og chatting ved bruk av private hubber
*GigaTribe – kryptert fildeling og chat
*Infinit - fildeling app med lokal kryptering som er basert på (resultater av) forskning ved University of Cambridge.
*Groove – groupware basert på P2P-teknologi
*Pichat – privat P2P-chatprogramvare
*PowerFolder – privat fildeling for lokale datanett
*Turtle F2F – direktemeldingsystem og fildeling kun med de du kjenner
*WASTE – privat-P2P programvare som egner seg til grupper fra 10 til 50 brukere

## Referanser


## Se også
*Darknet
*Friend-to-friend
*Peer-to-peer
2. serierunde i Tippeligaen 2007

**2. serierunde i Tippeligaen 2007** startet lørdag 14. april klokken 19:00 med Fredrikstad mot Lyn. Runden fortsatte med fem kamper søndag 15. april, fire kamper klokken 18:00 og én kamp 20:00. Runden avsluttet mandag 16. april klokken 19:00 med Brann mot Strømsgodset.

I denne runden ble de nye stadionene til Fredrikstad, Fredrikstad Stadion, og , Sør Arena tatt i bruk. Også på Brann stadion, og på Odd Grenlands Skagerak Arena ble det innviet nye tribuner. 

Runden ble preget av rasismebeskyldninger mot Starts Atle Roar Håland og Kristofer Hæstad fra Vikings nigerianske spiss Peter Ijeh.

## Fakta

 

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Færøybankene

**Færøybankene** er en fiskebanke som strekker seg rundt 100 km sørvestover fra Færøyene. Bredden er på mellom 50 og 70 km og minstedybden er på 87 meter. Området har sin egen torskestamme som har vært viktig for Færøyenes fiskeindustri.

## Eksterne lenker
* Kart over fiskebanke fra met.no
Rally Norway 2007

**[[Rally Norway]] 2007**, var tredje runde i 2007-sesongen for World Rally Championship og ble arrangert fra 16. februar til 18. februar 2007. 

## Fartsprøver
Fartsprøvene (SS) 1-8 ble utført fredag, 9-14 på lørdag og 15-18 på søndag

## Sammenlagtresultater
De ti beste:
Up for You & I

***Up for You & I*** er den tredje albumutgivelsen til det norske bandet Minor Majority, utgitt i 2004.

## Sporliste
#«Think I'm Up for You and I» &ndash; 5:19
#«Wish You Knew» &ndash; 3:59
#«She Gave Me Away» &ndash; 2:32
#«(In That) Premature Way» &ndash; 3:38
#«I Thought I Knew You» &ndash; 2:49
#«Take It In» &ndash; 4:06
#«A Song for Nicole» &ndash; 2:54
#«The Dark Half» &ndash; 3:32
#«This Time» &ndash; 4:11
#«Start a Fire» &ndash; 3:30
#«Wonder If She Knows» &ndash; 3:15
Savage Garden

**Savage Garden** var en australsk duo som besto av Darren Hayes (vokal) og Daniel Jones (keyboard, gitar). Duoen hadde suksess mellom 1997 og 2000 med låtene «Truly Madly Deeply», " To The Moon And Back" og «I Knew I Loved You». Duoen ble oppløst i 2001. Hayes holder på med et eget soloprosjekt og Jones hjelper unge artister i Australia.

## Diskografi

## Eksterne lenker
* 
* 
*
Bernard Buffet

**Bernard Buffet** (født 10. juli 1928, død 4. oktober 1999) var en fransk maler.

Buffet ble født i Paris og studerte kunst ved École nationale supérieure des beaux-arts(det nasjonale kunstakademi) og arbeidet i atelieret til Narbonne sammen med bl.a. Maurice Boitel og Louis Vuillermoz.

Med støtte fra kunsthandleren Maurice Garnier, laget Buffet religiøse malerier, landskaper, portretter og still-leben. Han hadde minst en stor utstilling årlig. 

Buffet var gift med sangeren *Annabel Buffet* (født Schwob). En av hans elever, *Jean Claude Gaugy* skapte begrepet *«lineær ekspresjonisme».*

Buffet led av Parkinsons sykdom og ble etterhvert hemmet i å male, slik at han valgte å avslutte livet ved selvmord.

## Referanser


## Kilder
* ''artnet''

## Eksterne lenker
* 
* 
* 
* Musee Bernard Buffet
NSN

Forkortelsen **NSN** kan vise til 
* IATA-koden for Nelson Airport, New Zealand
* Regionkoden for Nelson (New Zealand) etter ISO 3166-2
* Nokia Networks, en leverandør av telekommunikasjonsløsninger, opprinnelig Nokia Siemens Networks
* North Sea Network, en høyspent likestrømsoverføring mellom Norge og Storbritannia
* NATO Stock Number eller (i USA) National Stock Number, et militært produktnummersystem
Tone (andre betydninger)

**Tone** har flere betydninger:

*Tone &ndash; en lyd av en gitt frekvens
*Tone (navn) &ndash; et kvinnenavn
*«Tone» &ndash; japansk lett krysser (1910 &ndash; 1931)
*«Tone» &ndash; japansk lett krysser (1938 &ndash; 1945)
*I fotografi, se Tonerekke og Fargetone
Tone (navn)

**Tone** er et nordisk kvinnenavn som betyr «Tor» og «ny». *Tone* er også et slavisk mannsnavn som kan bety «blomster».

## Etymologi
Kvinnenavnet *Tone* har opprinnelse i det norrøne navnet *Þorný* som er dannet av gudenavnet *Þórr* (*[[Tor]]*) og *nýr*, «ny». 

Mannsnavnet *Tone* er en slavisk kortform av *[[Anton]]*, som er avledet av det romerske slektsnavnet *Antonius*. Navnet stammer muligens fra det greske ordet *ánthos*, «blomster».

## Utbredelse
*Tone* er kjent i Norge i denne formen fra 1400-tallet, tidligere som *Þonny*, *Þonne* eller *Þone*. *Tone* var blant de mest populære navnene på nyfødte jenter i Norge i perioden ca. 1955&ndash;1975.

Kvinnenavnet *Tone* er i dag lite utbredt utenfor Norge. *[[Tonje]]* er en utbredt variant av navnet.

|}

Mannsnavnet *Tone* brukes i Kosovo og Slovenia.

|}

## Kjente personer med navnet
Personene i listen er ordnet kronologisk etter fødselsår.
* Tone Jensen (1955&ndash;), norsk redaktør
* Tone Hulbækmo (1957&ndash;), norsk musiker
* Tone Hødnebø (1962&ndash;), norsk forfatter
* Tone Norum (1965&ndash;), norsk-svensk sanger
* Tone Damli Aaberge (1988&ndash;), norsk sanger

## Annen bruk av navnet
* *Tone* var blant de hundre vanligste navnene på kyr i Norge i 1988.

## Se også
* Tone (andre betydninger)

## Referanser


## Eksterne lenker
*
Hermann Buhl

**Hermann Buhl** (født 21. september 1924 i Innsbruck i Østerrike, død 27. juni 1957 i Chogolisa i Pakistan) var en østerriksk alpinklatrer. 

## Klatrekarriere
Buhl er førstebestiger av Nanga Parbat (8125 m) i 1953 og Broad Peak (8047 m) i 1957, og står alene med Kurt Diemberger om å ha to førstebestigninger av fjell over 8000 meter.

Buhls prestasjoner på Nanga Parbat er den eneste førstebestigning av en 8000-meter som er gjort alene og uten kunstig oksygentilførsel. På grunn av dårlig vær og flere ulykker underveis beordret ekspedisjonslederen rettrett, men toppgruppa ignorerte ordren. Tilslutt var det bare den egenrådige Buhl som fortsatte. Han nådde toppen kl 19., og siden mat og utstyr var blitt med de returnerende deltakerne, måtte han tilbringe natta på 8000 meters høyde, stående, uten sovepose, uten telt og bare med en tynn genser som beskyttelse mot kulda. Da han morgenen etter ankom leir IV, hadde den 29 år gamle Buhl fått en gammel manns ansikt.

Få uker etter at Buhl var med på førstebestigningen av Broad Peak i 1957, forsøkte han og Diemberger seg på Chogolisa (7654 m), men ikke langt under toppen tvang dårlig vær dem til å gjøre vendereis. På omtrent 7300 m brast en snøskavl under Buhl, og han falt ned nordveggen. Liket er aldri funnet. 

## Verk
* *Achttausend drüber und drunter.* Nymphenburger Verlag, München 1954 (kom i mange opplag)

## Litteratur
* Karl Herrligkoffer: *Nanga Parbat 1953*. Verlag Neues Leben, Berlin 1954.
* Marcus Schmuck: *Broad Peak 8047 m. Meine Bergfahrten mit Hermann Buhl.* Das Bergland-Buch, Stuttgart 1958.
* Horst Höfler, Reinhold Messner (red.): *Am Rande des Möglichen*.  AS Verlag, Zürich 2003, ISBN 3-905111-88-8.
* Jochen Hemmleb: *Broad Peak «Traum und Alptraum» Auf den Spuren von Hermann Buhls letzter Expedition*. Verlag Tyrolia, Insbruck 2008, ISBN 978-3-7022-2811-8.
* Richard Sale: *Broad Peak.* Carreg, Ross-on-Wye 2007, ISBN 978-0-9538631-5-0.
* Ralf Peter Märtin: «Der letzte Berg», *[[Die Zeit|Zeit online]]* 29. juni 2000
* Michael Ott:  «Sein letzter Alleingang. Hermann Buhls Verschwinden im Himalaya»“, Süddeutsche Zeitung 19. mai 2010

## Referanser og noter


## Eksterne lenker
* 
* 
* Gerhard Schirmer: ''Hermann Buhl. Der König der Berge'', bergnews.com
* Markus Kronthaler: Bestigninghistorien til Nanga Parbat , weltderberge.com
* Side dedisert Hermann Buhls minne, biografi, bibliografi, fotogalleri etc
STP

**STP** kan referere til:

* Standard trykk og temperatur &ndash; fra engelsk *Standard Temperature and Pressure*
* Stone Temple Pilots &ndash; en amerikansk musikkgruppe
* Scientifically Treated Petroleum &ndash; et amerikansk selskap innen tilsetningstoffer til drivstoff og olje 
* ISO 3166-1 alfa-3-koden til São Tomé og Príncipe
Wenche

**Wenche** er et opprinnelig tysk og nedertysk kjælenavn for kvinnenavn med forstavelsene *Win*- eller *Wen*-, som begge betyr «venn». Navnet skrives også: Venke, Wenke, Venche, Wencke, Vence eller Vencke.
 
## Utbredelse
Tabellen nedenfor gir en oversikt over populariteten til navnet Wenche i noen av de landene hvor statistikk er tilgjengelig.

De andre variantene av navnet er mye mindre utbredt.

Navnet Wenche er kjent i Norge fra 1500-tallet. Wenche var blant de mest populære navnene på nyfødte jenter i Norge i perioden ca. 1940&ndash;1970.

## Kjente personer med navnet
Personene i listen er ordnet kronologisk etter fødselsår.
*Wenche Foss (1917&ndash;2011), norsk skuespiller
*Wenche Blomberg (1943&ndash;2023), norsk forfatter
*Wenche Myhre (1947&ndash;), norsk sanger, danser, skuespiller og forfatter
*Wencke Mühleisen (1953&ndash;), norsk feminist og kjønns- og medieforsker
*Venke Knutson (1978&ndash;), norsk sanger

### Oppdiktede personer
*Venke Dolorosa Uffert i bøkene om *[[Harry Potter]]*

## Referanser
Frigg-Ottar Os

**Frigg-Ottar Os** (født 1951) er en norsk lokalpolitiker (SV) som var ordfører i Beiarn kommune fra 1999 til 2011, som representant for Beiarn Bygdeliste.
Sonia Delaunay

**Sonia Delaunay** (russisk: Соня Делоне-Терк; opprinnelig Сара Ильинична (Элиевна) Штерн, *Sara Ilinitsjna Sjtern*; født 14. november 1885 i kanskje i Odessa eller kanskje i Gradizjsk i Tsarrussland, død 5. desember 1979 i Paris) var avant-garde-maler og designer.

## Navn
Hennes navn etter fødselen var Sara Ilinitsjna Sjtern. Navnet hun først ble kjent under, Sonia Terk, fikk hun da hun ble adoptert av sin onkel. I litteraturen er hun kjent som både Sonia Delaunay (ektefellens etternavn) og Sonia Delaunay-Terk.

## Liv og vierke
### Bakgrunn i Russland
Det hersker en usikkerhet om hvor Sara Sjtern ble født. I det hele tatt er det usikkerhet om hennes første levetid. Hennes far var formann på en sømfabrikk. I en tidlig alder flyttet hun til St. Petersburg, hvor hun kom i pleie hos sin morbror, Henri Terk. Henri, en fremgangsrik og velhavende jødisk advokat, og hans hustru Anna, ville adoptere henne, men moren ville ikke tillate det. Men til sist, i 1890, ble hun adoptert av Terk-paret. Hun tok navnet Sonia Terk og fikk en privilegert oppvekst hos Terk-paret, som tilbrakte sine sommerferier i Finland og reiste mye i Europa, hvor de tok Sonia med på mange kunstgallerier og museer.

### Til Vesten, karriere
Da hun ble 16 kom hun på en meget velansett skole i St. Peterburg, hvor hennes tegnetalent ble lagt merke til av en lærer. Da hun ble 18, ble hun på lærerens anbefaling sendt på en kunstskole i Tyskland, hvor hun kom på Kunstakademiet i Karlsruhe. Hun studerte i Tyskland til 1905, da hun bestemte seg for å flytte til Paris.

I Paris giftet hun seg i 1908 med kunsthandleren Wilhelm Uhde. Ekteskapet varte bare kort tid. Hun giftet seg så med Robert Delaunay i 1910. De hadde kunstnerisk meget til felles, som at de begge hadde Vincent van Gogh og Paul Gauguin som kunstneriske forbilder. Sammen grunnla de en retning de kalte «orfisme» som var preget av sterke farger og geometriske former.

*[[Salon des indépendants]]* hadde i 1914 en seksjon kalt *Prismes Electrique*, hvor hun deltok sammen med Alexander Archipenko, Kasimir Malevitsj, Vadim Meller, Aleksandra Ekster og andre.

Samme år flyttet hun til Madrid og videre til Portugal 1915–1916.

Paret møtte flere portugisiske kunstnere som de var blitt kjent med i Paris. Sonia malte mange bilder fra portugisiske markeder under oppholdet, foruten akvareller og keramikkfliser.

I 1920 kom hun tilbake til Paris og åpnet et moteatelier sammen med Jacques Heim i 1924.

1925 var hun deltaker på utstillingen: *[[Exposition Internationale des Arts Decoratifs et Industriels Modernes]]*  i  Paris sammen med  Nathan Altman,  A. Ekster, V.Meller, A.Petritsky og David Shterenberg. Hun arbeidet med maleri, tekstiler og teaterkulisser (scenografi).

I 1964 ble hun den første levende kvinnelige kunstner som fikk en retrospektiv utstilling i Louvre. Hun var medlem av den franske Æreslegionen fra 1975.

Maleriet *Coccinelle* ble brukt på et frimerke som ble gitt ut i både Storbritannia og Frankrike i 2004 for å feire hundre år med *[[Entente cordiale]]*.

## Referanser


## Eksterne lenker
* 
* 
* 
*  Available Works & Biography Galerie Ludorff, Duesseldorf, Germany
Osmund av Salisbury

**Osmund** (fransk *Osmond*), greve av Séez (født i Normandie, død 3. desember 1099 i Old Sarum) var en normannisk adelsmann og geistlig. Han gjorde blant annet tjeneste som biskop av Sarum og rikskansler. 

## Liv og virke
### Bakgrunn
Han var sønn av Henri, greve av Séez og Isabelle, som var datter av Robert av Normandie og dermed søster av Vilhelm Erobreren. Osmund kom til England sammen med sin onkel, og viste seg å være en god rådgiver.

### Rikskansler
Han ble utnevnt til rikskansler i 1070. Han ble også omtalt i som jarl av Dorset. Etter å ha engasjert seg i mange sivilrettslige transaksjoner ble han hyret som en av lederne for arbeidet med *[[Domesday Book]]*.

### Biskop
Gregor VII utnevnte ham, etter Vilhelms ønske, til biskop av Sarum i 1078, og han ble konsekrert av Lanfranc, erkebiskop av Canterbury. 

I 1086 var han til stede på *[[Great Gemot]]* i Old Sarum. På dette tinget ble *Domesday Book* godkjent, og de store landeierne sverget troskapsed til kongen. 

Han bygde katedralen i Old Sarum, som ble konsekrert 5. april 1092. Bare fem dager senere ble taket ødelagt av et lynnedslag, og bygningen fikk strukturelle skader. Han innførte den normanniske ordningen med kanniker i katedralen. På Osmunds tid varierte liturgien fra et bispedømme til et annet, noe som var spesielt tydelig i England. Osmund etablerte Sarumsriten, som er et av de få riter som har overlevd i Den romersk-katolske kirke ved siden av det romerske ritus.

### Død
Osmund døde natten til 3. desember 1099. 

Han ble gravlagt i Old Sarum. I 1228 bad kannikene om kanonisering etter at mirakler ved hans grav hadde blitt rapportert, men dette ble i første omgang ikke innvilget.  Den 1. januar 1457 ble han kanonisert av pave Callixtus III, og den 23. juli samme år ble legemet translatert til den nye katedralen i Salisbury og lagt i Mariakapellet. Hans rikt utsmykkede helgenskrin ble ødelagt under Henrik VIII. En enkel plate med innskriften *MXCIX*, hans dødsår, har blitt flyttet rundt i kirken flere ganger. I 1644 lå den midt i Mariakapellet, men den ligger nå under den østligste buen på sørsiden. I 1472 innvilget pave Sixtus IV en spesiell avlat for de som besøkte katedralen på hans minnedag. I 1481 ble minnedagen fastlagt til 4. desember. 

## Episkopalgenealogi
Hans episkopalgenealogi er:

* Erkebiskop Robert av Jumièges (?-1070)
* Biskop William the Norman (?-1075) *bispeviet 1051
* Erkebiskop Lanfranc O.S.B. (1005-1089) *1070
* Biskop *Osmund* (?-1099) *1078)

## Referanser
Aursøyan

**Aursøyan** er to øyer som sammen med Måøya, Gårdsøya, og Geitøya utgjør øygruppa Mausund i Frøya kommune i Trøndelag.

Aursøyan består av Lille- og Store-Aursøy, men øyene omtalles i dagligtale som «Aursøya». Lille- og Store-Aursøya er knyttet sammen med bru. Lille Aursøya er knyttet sammen med Måøya via «Aursøybrua» som ble åpnet i 1979.

## Referanser
Mausund skole

**Mausund skole** er en barne- og ungdomsskole på Mausund i Frøya i Trøndelag. Skolen sto ferdig i 1957, og ble tatt i bruk i 1958. Skolen ble påbygd i 1977 og fikk nytt kjøkken. I 1991 fikk Mausund skole nytt tekstilrom, og etter påbygninga ble det nytt lærerværelse, legekontor og tre nye klasserom. 

Fra 1999 har også elever fra Sula gått på Mausund skole grunnet nedleggelse av Sula skole.

I løpet av de siste 15&ndash;20 årene elevtallet blitt kraftig redusert. Skolen har gått fra å være 5 delt, 4 delt, til 3 delt. Elevtallet har i løpet av de siste årene stabilisert seg rundt 21. Nå er skolen tredelt: 1.–4. trinn, 5.–7. trinn, og 8.&ndash;10. trinn (2016).

## Rektorer

*  – fra august 2014.
*  – fra ? – til ?

## Referanser


## Eksterne lenker
* Mausund skole
Bodø bystyre 2003–2007

I kommunevalget 2003 ble antall representanter redusert fra 47 representanter til 39.  Fra 1. januar 2005 fikk bystyret to representanter til som et resultat av kommunesammenslåingen med Skjerstad. Ved neste valg vil bystyret igjen gå ned til 39 medlemmer.


Image:Bodø bystyre.jpg|center|800px|thumb|Bystyregruppen 2003 - 2007 – Hold muspekeren over ansiktet til personen for navn
circle 431 670 40 Anne Stein (Ap)
circle 585 680 40 Johan A. Bakke (H)
circle 787 659 40 Svein Blix (rådmann)
circle 956 673 40 Kirsten Hasvoll (SV, varaordfører)
circle 265 657 40 Ivar Andreassen (Ap, Skjerstad)
circle 1152 680 40 Odd Tore Fygle (Ap, ordfører)
circle 1343 650 40 Eva Leivset (H)
circle 1544 660 40 Rolv Lyngstad (SV)
circle 1730 657 40 Øystein Wiik (Frp)
circle 1950 674 40 Trud Berg (Ap)
circle 331 476 40 Brigt Kristensen (RV)
circle 488 487 40 Jon Albert Alstad (SP)
circle 831 496 40 Jan Kåre Moen (H)
circle 2141 654 40 Ukjent
circle 671 502 40 Ukjent
circle 984 537 40 Evy Jeremiassen (Ap)
circle 1085 520 40 Lisbeth Glanfield (SV)
circle 1252 514 40 Astrid Tove Olsen (SV)
circle 1370 522 40 Ingrid Lien (SP)
circle 1532 494 40 Ole Henrik Hjartøy (H)
circle 1677 491 40 Ukjent
circle 1882 476 40 Ukjent vara FrP
circle 2070 458 40 Ukjent
circle 499 287 40 Marianne Haagensen Øien (Ap)
circle 623 266 40 Jan Harry Teigland (H)
circle 732 285 40 Siri Vasshaug (Ap)
circle 835 306 40 Solgull Klette (0H, uavh.)
circle 952 316 40 Kirsten Limstrand (V)
circle 1065 268 40 Gunnar Aasen (Frp, H)
circle 1215 273 40 Gunn Savstad (Ap)
circle 1351 251 40 Odd-Willy Hansen (SV)
circle 1501 274 40 Ukjent
circle 1648 276 20 Else-Marie Torp (KrF)
circle 1821 235 40 Odd Paulsen (Frp)
circle 1963 255 40 Linda Karin Storjord (formannskapssekretær)
circle 2118 274 40 Liv Angvik Skaldehaug (SV, vara)
circle 714 210 40 Einar Lier Madsen (Ap)
circle 837 184 40 Odd Emil Ingebrigtsen (H)
circle 938 172 20 Tom Cato Karlsen (Frp)
circle 1052 172 40 Arild Nohr (Ap)
circle 1184 147 20 Jostein Greibrokk (RV)
circle 1303 142 40 Øivind Mathisen (Ap)
circle 1441 141 40 Morten Melå (Ap)
circle 1573 155 40 Ukjent
circle 1659 153 40 Geir Nordkil (Krf)
circle 1760 176 40 Heidi Aasen (Frp, H)
desc none


## Bodø Bystyre 2003 - 2007

***[[Arbeiderpartiet]]** (14 representanter)

***Høyre** (7 representanter)

***[[Fremskrittspartiet]]** (6 representanter):

***[[Sosialistisk Venstreparti]]** (6 representanter):

***[[Senterpartiet]]** (3 representanter):

***[[Kristelig Folkeparti]]** (2 representanter):

***[[Rød Valgallianse]]** (2 representanter):

***[[Venstre]]** (1 representant):

## Se også
*Politikk i Bodø
Maurice av Le Mans

**Maurice** (død 26. september 1107 i London) var Englands tredje rikskansler. Før han fikk denne stillingen i 1078 var han erkediakon i Le Mans.  Han ble utnevnt til biskop av London 25. desember 1085 og bispeviet 1086, og gikk da av som rikskansler. 

## Referanser
Gårdsøya

**Gårdsøya** (også kalt **Gorsøya**) utgjør sammen med Måøya, Aursøyan, og Geitøya øygruppa Mausund i Frøya kommune i Trøndelag. Selve tettstedet med navnet Mausund ligger på Måøya og Gårdsøya, som er knyttet sammen med en broforbindelse.

## Referanser
FK Spartak Moskva

**FK Spartak Moskva** (russisk: Футбольный клуб «Спартак» Москва) er en fotballklubb fra Moskva i Russland.

Spartak har vunnet 12 sovjetiske seriemesterskap (kun Dynamo Kyiv har flere) og 9 av 14 russiske seriemesterskap. De har også vunnet den sovjetiske cupen ni ganger og den russiske cupen tre ganger. Spartak har også nådd semifinalen i alle tre europacupene.

## Spillerstall
Oppdatert 18. mai 2022.

### Utlånte spillere

## Referanser


## Eksterne lenker
* 
* The Red-White INFOrmation History and statistics FC Spartak Moscow
Mark Messier

**Mark John Douglas Messier** (født 18. januar 1961 i St. Albert, Alberta) er en canadisk tidligere ishockeyspiller.
 
Han begynte sin profesjonelle ishockeykarriere i World Hockey Association (WHA). I 1979 debuterte han i NHL for Edmonton Oilers, i den andre runden av sesongens 48. kamp. 

I sin tredje sesong i NHL oppnådde Messier over 100 poeng. Han vant Conn Smythe Trophy som viktigste spiller (Most Valuable Player – MVP) da Edmonton Oilers vant Stanley Cup i 1985. Dette var et av Messiers seks mesterskap. Tre av disse mesterskapene vant han med Oilers, sammen med en av ishockeyens mest kjente profiler, Wayne Gretzky. Da Gretzky ble solgt til Los Angeles Kings ble Messiers Oilers nye stjerne, og scoret karrierens høyeste antall poeng samtidig med at Oilers vant Stanley Cup i 1990. 

Messier ble så byttet mot New York Rangers-spillerne Bernie Nicholls, Steven Rice og Louie Debrusk, og i 1994 var han med på å vinne Stanley Cup for Rangers. I 1997 flyttet Messier over til Vancouver Canucks. Denne overgangen ga imidlertid ikke de ønskede resultatene. Messier slet med skade og fikk begrenset spilletid i Vancouver. I år 2000 returnerte han til New York Rangers. Selv om han ikke lenger kunne utvise den samme kombinasjonen av kraft, teknikk og fart, var Messier fortsatt en verdifull spiller for Rangers. 

Mark Messier la opp 43 år gammel før 2005-2006-sesongen. Den 12. januar 2006 hengte New York Rangers opp hans drakt med spillernummer 11, på en av æresplassene i taket på Madison Square Garden.

Messier ble i 2017 utnevnt til *officer* av Order of Canada.

## Priser
* Stanley Cup – 6 ganger (1984, 1985, 1987, 1988, 1990 og 1994)
* Hart Memorial Trophy – 2 ganger (1990 og 1992)
* Conn Smythe Trophy – 1 gang (1984)
* Lester B. Pearson Award – 2 ganger (1990 og 1992)
* NHL First Team All-Star – 4 ganger (1982, 1983, 1990 og 1992)
* NHL Second Team All-Star – 1 gang (1984)
* NHL All Star-game – 15 ganger (1982, 1983, 1984, 1986, 1988, 1989, 1990, 1991, 1992, 1994, 1996, 1997, 1998, 2000 og 2004)

* Han ble i 1998 rangert som nummer 12 på listen over NHLs beste spillere gjennom tidene av avisen The Hockey News

* Han er den eneste spilleren som vært lagkaptein på to forskjellige Stanley Cup-vinnende lag

* Han har spilt nest flest grunnseriekamper i NHLs historie etter Gordie Howe og har tredje flest assister og syvende flest scoringer.

* Han har nest flest sluttspillkamper etter Patrick Roy og nest flest mål, assist og poeng i sluttspillet etter Wayne Gretzky.

## Referanser


## Eksterne lenker
*
Geitøya

**Geitøya** (også skrevet *Gjetøya*, historisk: *Greitøya*) utgjør sammen med Måøya, Aursøyan, og Gårdsøya øygruppa Mausund i Frøya kommune i Trøndelag.

Geitøya og Aursøyan er knyttet sammen med bru. Geitøya (*Vadsøysund*) hadde til 2006 hurtigbåtforbindelse til Sula, Froan og Halten, samt til Frøya og derfra videre til Trondheim. 

## Referanser
Giorgio de Chirico

**Giorgio de Chirico** (10. juli 1888 &ndash; 20. november 1978), også kjent som **Népo**, var en italiensk maler. Hans metafysiske malestil dannet skole og ble senere regnet som en del av surrealismen.

## Liv og arbeide
Giorgio de Chirico ble født i 1888 i Volos i Hellas av foreldre fra Genova og Sicilia i Italia.

Etter studier i Aten og Firenze, kom han til München i 1906 og ble elev ved kunstakademiet der. Han leste da filosofiske arbeider av Nietzsche og Arthur Schopenhauer, og studerte bilder av Arnold Böcklin og Max Klinger.

Tilbake i Italia malte han (1910) det første i serien *Metafysisk Piazza*(eng: *Metaphysical Town Square*): *«The Enigma of an Autumn Afternoon»* («Høstettermiddagens gåte») etter åpenbaringsfølelsen han fikk av *Piazza Santa Croce* i Firenze. Han malte også bildet «Orakelets gåte» under oppholdet. Han besøkte Torino på vei tilbake til Paris, og ble fascinert av det metafysiske aspektet ved piazzaene og gateløpene med bueganger. Torino var også Nietzsches by.

Gjennom sin bror møtte han Pierre Laprade, som var medlem av juryen for Salon d’Automne, hvor han fikk stille med tre verker (1912): «Orakelets gåte», «Ettermiddagens gåte» og «Selvportrett». I løpet av 1913 stilte han ut både på *[[Salon des indépendants]]* og *Salon d’Automne* og ble lagt merke til av både Pablo Picasso og Guillaume Apollinaire og solgte sitt første bilde: «Det røde tårnet». Gjennom Apollinaire fikk han kontakt med kunsthandleren Paul Guillaume, som han fikk kontrakt med i 1914.

Han dro til Italia under den første verdenskrigen og meldte seg som frivillig. Kjennelsen var tjenesteudyktig, og han ble plassert på et sykehus, hvor han fikk tid til å fortsette å male. Fram til 1928 var alle utstillinger utelukkende i Europa.

Han var gift to ganger; siste ekteskap varte livet ut.

de Chirico er best kjent for bildene han laget mellom 1909 og 1919, som var hans metafysiske periode. Bildene blir husket av de som ser dem, som en uro i sjelen, noe utenom, som synes å plage eller forundre figurene og dermed publikum. Senere i livet forlot han denne stilen, men fikk ikke samme kritikerapplaus for de senere bildene.

Guillaume Apollinaire så umiddelbart noe i bildene som fikk ham til å være hjelpsom med introduksjoner.
 
Yves Tanguy skrev senere om at han en dag i 1922 så et maleri i vinduet til en kunsthandler – og besluttet der og da at han skulle bli kunstner, uten noensinne før å ha holdt i en pensel.

Blant andre kunstnere som nevner ham som en de har hatt nytte av, er Max Ernst, Salvador Dalí, René Magritte, Neo Rauch og Philip Guston. Giorgio De Chirico hadde bare én elev maleren Luca Bestetti, som gjorde privattimer i sitt hjem, som er en illustratør avhengig av forlaget hans far Carlo Bestetti.

I tillegg har den italienske filmskaperen Michelangelo Antonioni sagt seg i åndelig gjeld til De Chirico. Dette er trolig mest synlig for publikum i store dvelende panoreringer gjennom øde bylandskaper der noen mennesker sees langt borte eller ikke er der. 

## Referanser


## Eksterne lenker
* 
* Giorgio de Chirico
* Giorgio de Chirico in Volos
* Giorgio de Chirico ART CENTRE
* Ten Dreams Galleries
Terry Sawchuk

**Terry «ukey» Sawchuk** (født 28. desember 1929 i Winnipeg, Manitoba, død 31. mai 1970 i New York City, New York, USA)) var en canadadisk ishockeykeeper. Han hadde en tøff barndom og mistet sin hjertesyke bror da han var 10 år gammel.

Sawchuk ble kåret til beste nybegynner i både United States Hockey League og American Hockey League før han endte i Detroit Red Wings i NHL i sesongen 1950-'51.
Han hadde en redningsprosent på mer enn 90 per kamp, noe som gjør det mulig å kalle ham en utrolig god målvakt. Han ble tatt ut til all-star laget, og vant «The Calder Trophy» som lagets beste nybegynner. De fire neste sesongene ble han tatt ut til all-star laget.

Det som gjorde ham til en meget god målvakt, var hans meget gode reflekser og evne til å lese spillet. I de fem første sesongene i Red Wings hadde han rekorden med 199 seire og 57 tap. Han ble kjøpt opp av Boston Bruins for å gjøre plass til Glen Hall, men trivdes ikke i Boston og han slet med mye sykdom og depresjoner.

Etter to år i Boston returnerte han til Red Wings og hans strålende karriere fortsatte.
I 1964 ble han kjøpt av Toronto Maple Leafs og i 1965 vant han et Vezina-trofé. I 1967 hjalp han laget til å vinne Stanley Cup.

Etter 21 år som hockeyspiller var hans resultat totalt 447 seiere og 103 tap. 
31. mai 1970 døde han av komplikasjoner etter en ulykke i hjemmet.

## Referanser


## Eksterne lenker
*
Christian Albrecht av Slesvig-Holsten-Gottorp

**Christian Albrecht** (født 3. februar 1641 på Gottorp slott, død 6. januar 1695 samme sted) var fyrstbiskop av Lübeck fra 1655 til 1666 og hertug av Slesvig-Holsten-Gottorp fra 1659 til 1695. Han var sønn av hertug Frederik III av Slesvig-Holsten-Gottorp og gift med prinsesse Frederikke Amalie, datter av kong Frederik III av Danmark og Norge.

I 1665 grunnla han Christian-Albrechts-Universität zu Kiel.

## Referanser


## Se også
* *[[Hertug Christian Albrecht av Gottorp og hans gemalinne|Maleri av hertug Christian Albrecht av Gottorp og hans gemalinne]]*

## Eksterne lenker
* Biografi på Prosjekt Runeberg
Resess

En **resess** (dansk *reces*) var i eldre dansk rett lover som var et resultat av forhandlinger mellom kongen og riksrådet eller stendene. Navnet betegner egentlig forhandlingenes avslutning, og sikter til referatet av forhandlingene, som da ble underskrevet.
Fellesaksjonen For Ulv

**Fellesaksjonen For Ulv** (**FFU**) ble opprettet i Østerdalen januar 2001 etter at staten hadde satt igang en jakt for å fjerne alle ni ulver i Atnaflokken. FFU ble formelt stiftet høsten 2001.

FFU jobber fortsatt for at ulvene også skal kunne eksistere med levedyktige bestander i Norge og Sverige.

## Eksterne lenker
*
Ragnvald Indrebø

**Ragnvald Indrebø** (1891–1984) var biskop i Bjørgvin bispedømme fra 1948 til 1961. Indrebø var morfar til Ragnar Hovland.

## Biografi
Etter teologisk embetseksamen hadde Indrebø en variert tjeneste i skole, kirke og organisasjonsliv:
* 1919 til 1922: Lærer i den høyere skole 
* 1922 til 1927: Sokneprest i Jølster
* 1927 til 1929: Styrer av Sunnfjord Ungdomsskule 
* 1929 til 1930: Generalsekretær i Norges Kristelige Ungdomsforbund. 
* 1930 til 1948: Menighetsprest
* 1948 til 1961: Biskop i Bjørgvin

Parallelt med tjenesten var han lærer på Menighetsfakultetet. Fra 1938 til han ble biskop var han redaktør av Luthersk Kirketidende. Under andre verdenskrig var han fra 1942 medlem av Den midlertidige kirkeledelse etter at prestene hadde lagt ned sin tjeneste i protest mot nazistyret. I 1947 kom han på andreplass i menighetsrådenes avstemning om hvem som skulle bli biskop i Hamar bispedømme. Det var Kristian Schjelderup som ble utnevnt.

## Forfatter
Indrebø er kjent som bibeloversetter. Sammen med sin bror Gustav Indrebø oversatte han Bibelen til nynorsk i den utgaven som kom i 1938. Utgaven har fått kallenavnet Indrebøbibelen. Men han skrev også andre bøker:
* *Evangeliet i forkynning og sjelesorg: homiletikk (preikelære)* (sammen med Berg Rollnes og Joakim Kvistad) 1933 Lunde forlag
* *Forelesninger i pedagogikk* 1946
* *Lidinga i ljoset frå Guds ord : Hudson Taylor : liv og virke* NMS-forlaget 
* *Kulturkrisa i dag* 1950 Credo forlag
* *Mot sentrum* 1951 Sambåndet forlag
* *Dei fyrste biskopane i Bjørgvin bispedømme* 1971

Dessuten oversatte han en del konfirmasjonsbøker til nynorsk. 

### Salmedikter
I Norsk Salmebok* og *Norsk salmebok 2013* finner vi en [[salme]] som Indrebø har oversatt:  
* *Ditt verk er stort, men veik er eg*

== Kirkevigsler ==
Som biskop fikk Ragnvald Indrebø stå for en rekke [[kirke]]vigsler:
* 1. april 1951: [[Herdla kirke]] i [[Askøy]]
* 12. august 1951: [[Nonneseter kapell]] til [[døv]]ekirke for [[Bergen]]
* 4. desember 1951: [[Den norske sjømannskirken (Le Havre)]]
* 14. april 1957: [[Askrova bedehuskapell]] i [[Flora (kommune)|Flora]]
* juni 1957: [[Stavang kirke]] i Flora
* 26. april 1959: [[Den norske sjømannskirken (Hamburg)]]
* 9. oktober 1960: [[Svelgen kapell]] i [[Bremanger]]
* 24. oktober 1960: [[Nord-Vågsøy kirke]] på [[Raudeberg]] i [[Vågsøy]]

== Familie ==

* Ludvig Johannes Indrebø (1864–1921), overlærer, g.m. Severine Malene Frøysland (1861–1943)
** [[Gustav Indrebø]] (1889-1942), filolog og historiker
** Ragnvald Indrebø (1891-1984), biskop i Bjørgvin bispedømme, g.m. Eva Foss (1903–1982) 
*** (datter)
**** [[Ragnar Hovland]] (f. 1952 i Bergen), forfatter, dramatiker og oversetter

== Referanser ==
<references />

== Litteratur ==
* [[Anne Kristin Aasmundtveit]], *Biografisk leksikon til Norsk Salmebok og Norsk Koralbok'', Verbum Forlag, Oslo, 1995. ISBN 82-543-0573-0, s. 124

## Eksterne lenker
* Medlemmer i «Velferden» presteforening
* Brev til Quisling vedr. jødeforfølgelse
Bydeler i Tromsø

I Tromsø overlapper bydelene ofte hverandre ettersom det ikke fins klart definerte bydelsgrenser. Det er fordi byen ikke er delt opp i formelle, administrative bydeler.

Det fins derimot flere lokale bydelsråd som har en slags halvoffisiell status. Bydelsrådene er ikke opprettet av kommunen, men av befolkningen selv i de aktuelle bydelene. Medlemmene er gjerne valgt inn fra velforeninger, idrettslag o.l. Bydelsrådene bestemmer selv hvor grensen for det området de ønsker å representere skal gå.

## Liste over bydeler i [[Tromsø]]
### [[Tromsøya]]
* Sentrum
* Alfheim
* Bjerkaker
* Sorgenfri
* Fagereng
* Elverhøy
* Holt
* Myreng
* Storskogen
* Norrøna
* Håpet
* Sjømannsbyen
* Borgtun
* Breivika
* Gimle
* Stakkevollan
* Skattøra
* Hamna
* Sydspissen
* Vervet (Nybygd på 2020-tallet)

### Fastlandet
* Solligård
* Gammelgård
* Reinen
* Tromsdalen
* Tomasjord
* Lunheim
* Kroken

### [[Kvaløya]]
* Åsland
* Storelva
* Kvaløysletta
* Slettaelva

## Se også
* Grunnkretser i Tromsø kommune

## Eksterne lenker
* Tromsø kommune Liste over bydelsråd i Tromsø
Utenbordsmotor

En **utenbordsmotor** eller **påhengsmotor** er et fremdriftssystem for båter bestående av en selvstendig enhet som inkluderer motor, girkasse og propell eller jetdrift. Selve motoren kan for eksempel være en forbrenningsmotor eller elektrisk motor. En utenbordsmotor er vanligvis festet i akterspeilet på båten, men også kan være festet i en motorbrønn eller et eget motorfeste (særlig når båten er spiss akter).

## Motortyper og drivstoff
Tidligere var totakts bensinmotorer vanlig på utenbordsmotorer, men firetakts motorer har de senere år blitt mer og mer vanlig. 4-takts motorer er både tyngre, dyrere og mer kompliserte enn 2-takts motorene, men de går stillere og jevnere, forurenser mindre, bruker mindre bensin, og har kun motorolje i et lukket system internt i bunnpannen slik at man slipper å blande olje i drivstoffet. De fleste utenbordsmotorer bruker våtsumpsmøring. Det finnes også diesel-påhengsmotorer, men siden disse ofte er tunge og dyre er de sjeldne å se.

## Antikavitasjonsplate
Rett over propellen på utenbordsmotorer finnes en horisontal «finne» eller plate som heter *anti[[kavitasjon]]splate*. Denne skal ligge i samme høyde som kjølen på båten (eventuelt litt lavere) for at propell og motor skal få nok vann til fremdrift og kjøling.

## Stammehøyde
Påhengsmotorer fås med stamme i forskjellige høyder etter hvilken type båt den skal brukes i. Avstanden måles fra det laveste punktet på båten og opp til den øverste kanten på motoropphenget. Målene er henholdsvis ca. 40 cm for kort stamme, 50 cm for lang stamme og 65 cm for ekstra lang stamme.

## Noen kjente merker er
* Suzuki
* Honda
* Selva Marine
* Evinrude
* Yamaha
* Mariner
* Mercury
* Tohatsu
* Chrysler
* Johnson

## Se også
:Kategori:Produsenter av båtmotorer
Johannes M. Norman

**Johannes Musæus Norman** (1823–1903) var en norsk botaniker, utdannet lege og forstmester.
## Liv og virke
Norman var prestesønn, tok artium i 1840 og ble ex.med. i 1847. Etter kort tid som militærlege i første slesvigske krig, arbeidet han 1849–1857 utelukkende med botanikk. Dels på undersøkelsesreiser i Gudbrandsdalen, på Vestlandet og i Vest-Finnmark; dels under videreutdanning i Paris og Wien og dels som stipendiat ved Universitetet i Oslo. Han avsluttet også dette kapitlet av livet, og utdannet seg 1858–1860 til forstmester, i Aschaffenburg i Bayern. Ved hjemkomsten ble han utnevnt til forstmester i Troms og Finnmark, en stilling han hadde 1860–1876.

Fra 1876 fikk han statsstipend for «uafhængig af ethvert andet arbeide at kunne bearbeide Norges arktiske Flora». I 1877 flyttet han fra Tromsø til Kirkegata 1 (I dagligtale kalt «Normangården») på Langestrand i Larvik, hvor han ble boende til 1902. Fra Larvik reiste han årvisst på botaniseringsferder på opptil tre måneder.

Hans felt var nordnorsk plantegeografi, en virksomhet som han innledet med avhandlingen *Index supplementarius locorum natalium specialium plantarum nonnullarum vascularium in provincia arctica Norvegiae sponte nascentium, qvas observavit J.M. Norman* i 1864. Hovedverket *Norges arktiske flora* utkom i flere bind 1894–1901, med i alt  boksider. Verket omfatter bare den *spesielle del*; en generell del, med sammenfattende opplysninger, ble ikke ferdig, på grunn av sykdom.

Av Jens Holmboe blir Norman karakterisert som en «storlinjet og rank personlighet, en mann av betydelig intelligens», men også som «en steil natur» og «ingen kompromissenes mann». Hans hovedverk omtales som et «overveldende rikt floristisk iakttagelsesmateriale […] vrimler av skarpe og omhyggelige plantegeografiske og økologiske iakttagelser».

## Litteratur, et utvalg
* *Index supplementarius locorum natalium specialium plantarum nonnullarum vascularium in provincia arctica Norvegiae sponte nascentium, qvas observavit J.M. Norman*. Trondheim, 1864 (pdf)
* *Plantegeografiske notiser fra det arktiske Norge*. Stockholm, 1870
* *Voxesteder for nogle af den norske Floras Karplanter søndenfor Polarkredsen*.  Kristiania, 1881
* *Yderligere bidrag til kundskaben om karplanternes udbredning i det nordenfjeldske Norge søndenfor polarkredsen*. Kristiania, 1883
* *Norges arktiske flora*. Kristiania, 1894-1901 
* «Af botanikeren Normans efterladte papirer»  I: *For kirke og kultur*, 1903

## Referanser
Jack

**Jack** har flere betydninger:

*Jack (roman): En roman av Ulf Lundell
*Jack (navn): Et mannsnavn
*Jack: En rollefigur i TV-serien Lost
*Jackplugg: Lydoverføringskontakt
*Monterey jack, en ost
MS «Rygerfjord»

**MS Rygerfjord** er en karbonkatamaran eid av rederiet L. Rødne og Sønner, levert fra båtbyggeriet Brødrene Aa A/S i mai 2004. MS Rygerfjord var det tredje skipet laget i karbon som L. Rødne og Sønner kjøpte.

## Hoveddata
***Lengde:** 21 meter
***Bredde:** 7,5 meter 
***Dybde:** 2,2 meter
***Tonnasje:** 97 BruttoTonn
***Passasjerer:** 97
***Kallesignal:** LMSJ – Lima Mike Sierra Juliett
***Motorer:** 2x MAN LE 410, 1100hk(809Kw), nedjustert til 1000hk(749Kw)
***Verft:** Brødrene Aa Båtbyggeri A/S, Hyen 
***Eier:** L.Rødne & Sønner A/S, Sjernarøy

## Eksterne lenker

* Brødrene Aa: Båtomtale: Rygerfjord
* Maritimt Magasin: Båtomtale: Rygerfjord 
* Skipsrevyen: Båtomtale: Rygerfjord
Sopransaksofon

En **sopransaksofon** (også **sopransax**) er et musikkinstrument i saksofonfamilien, og er stemt i Bb.

Sopransaksofonen er den minste av de såkalte vanlige saksfonene (sopran-, alt-, tenor- og barytonsaksofon), og klinger én oktav lysere enn tenorsaksofonen. Saksofonen blir for det meste brukt innenfor jazz og i saksofonkvartetter, men brukes av og til i den klassiske musikken også. 

Sopransaksofonene finnes hovedsakelig i to former, den rette og den bøyde. 
*Den rette sopransaksofonen* likner mest på en klarinett, og halsen på instrumentet kan enten være lett bøyd eller rett. Lyden i den rette sopransaksofonen har en mer obo-aktig lyd enn den bøyde, og skal være enklere å intonere på. Denne typen er den mest produserte nå til dags. 
*Den bøyde sopransaksofonen* likner en altsaksofon, bare i forminsket størrelse, men har en mindre bøy på halsen. Lyden i det bøyde hornet skal ha en mer saksofonlik lyd enn den rette, men skal være vanskeligere å intonere på. Den bøyde var til forskjell fra den rette mer vanlig på 1930-tallet. 

I 2001 lagde belgieren François Louis aulokromen, et nytt treblåseinstrument som egentlig er to sopransaksofoner som er satt sammen, og man kan spille på det unisont eller tostemt. 

De mest kjente sopransaksofonistene innenfor jazzen er John Coltrane, Sidney Bechet, Jan Garbarek, Wayne Shorter, Joe Farrell, Steve Lacy, Lucky Thompson, Branford Marsalis, Paul Winter og Dave Liebman. Innenfor smooth jazzen er de mest kjente Kenny G, Dave Koz og Grover Washington.

## Se også
*Altsaksofon
*Tenorsaksofon
*Barytonsaksofon
Mikkel Vigholt Petersen

**Mikkel Vigholt Petersen** (født 1. oktober 1984 i Glostrup) er en dansk musiker og kunstner. Han jobbet som dykkerinstruktør i Hellas i 2003. Deretter dro han tilbake til Danmark og jobbet som sexløper, foredragsholder i sex og sunnhet. Da bidro han blant annet i bøker og TV-serier om temaet. Bosatte seg deretter i Norge (2005) og jobbet som musiker og var med på å lage filmmusikk til den kritikerroste dokumentarfilmen Herleik - fri som fuglen. Vigholt Petersen har også jobbet med en rekke norske og internasjonale musikere i en rekke prosjekter, blant annet *Blendbox*.

## Eksterne lenker
* 
*
Jack (navn)

**Jack** er et mannsnavn som betyr «Gud er nådig». 

## Etymologi
**Jack** har opprinnelse i det middelalder-engelske navnet *Jackin* som ble brukt som kjælenavn for John, som igjen er en variant av Johannes og betyr «Gud er nådig». Jack er også brukt som et kjælenavn for Jakob.

Jack er også et engelsk ord for jekk. Flere verktøy er på engelsk oppkalt etter fornavn, som jimmy (brekkjern), dolly (tralle) og jenny (flere typer maskiner).

## Utbredelse
*Jack* var et vanlig navn i England på starten på 1900-tallet, og igjen fra 1990-årene.

I USA var *Jack* et populært navn fra midten av 1800-tallet til midten av 1900-tallet, og igjen fra årtusenskiftet.

|}

## Kjente personer med navnet
Personene i listen er ordnet kronologisk etter fødselsår.
* Jack London (1876–1916), amerikansk forfatter
* Jack the Ripper, ukjent seriemorder i London i 1888
* Jack Nicholson (1937–), amerikansk skuespiller
* Jack DeJohnette (1942–2025), amerikansk trommeslager
* Jack Black (1969–), amerikansk skuespiller

### Oppdiktede personer
* Jack Sparrow i de amerikanske eventyrfilmene Pirates of the Caribbean

## Annen bruk av navnet
* *[[Jack (roman)|Jack]]*, en roman av Ulf Lundell
* Ralph Myerz and the Jack Herren Band, et norsk electronicaband
* *Jack* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
*
Harald Grimen

**Harald Grimen** (født 18. juli 1955 i Gulen, død 26. februar 2011) var en norsk filosof. Ved sin død var han professor ved Senter for profesjonsstudier ved Høgskolen i Oslo og professor II ved Høgskulen i Sogn og Fjordane.

Han hadde magistergrad og doktorgrad i filosofi fra Universitetet i Bergen. Han studerte også i Paris.

Han var tidligere ansatt som førsteamanuensis og professor II ved Senter for vitenskapsteori ved Universitetet i Bergen, som professor ved Institutt for filosofi ved Universitetet i Tromsø og som forskningsleder ved Seksjon for medisinsk antropologi ved Universitetet i Oslo. Han arbeidet særlig med vitenskapsteori og politisk filosofi og interesserte seg spesielt for tillit og mistillit, rasjonell uenighet i filosofi og vitenskap og forskjellige sider ved handlingsfilosofi. Han var en av de toneangivende norske filosofene i sin generasjon.

## Bibliografi
* *Handling, differensiering og rasjonalitet* (1989) 
* *Modernitet: Differensiering og rasjonalisering* (1989) 
* *Kritisk-konstruktive essays* (1990) 
* *Samfunnsvitenskapenes forutsetninger* (1991, med Nils Gilje. Svensk utgave 1993, dansk utgave 2002) 
* *Teori og narrasjon* (1992, med Karl Knapskog) 
* *Philosophy beyond Borders* (1997, med Ragnar Fjelland, Nils Gilje, Gunnar Skirbekk og Shijun Tong. Kinesisk utgave 2001) 
* *Samfunnsvitenskapelige tenkemåter* (2000) 3. utg 2004 ISBN 9788215006895 
* *Selvforståelse og frihet* Introduksjon til Charles Taylors filosofi (2001, med Jørgen Fossland) 
* *Til forsvar for retten til indre asyl* (2003) 
* *Cultural Perspectives on Risk, Preventive Medicine and Health Promotion* (2003, med Kari Tove Elvbakken) 
* *Sensibilitet og refleksjon* (2004, med Per Nortvedt. Svensk utgave 2006) 
* *Kulturelle perspektiver på sykdom og helse* (2006, med Benedicte Ingstad) 
* *Discursive Modernity* (2007, med Nils Gilje) 
* *Hva er tillit?* i Universitetsforlaget serie *[[Hva er-bøkene|Hva er]]* 2009 
* *Evidensbasert profesjonsutøvelse* (2009, med Lars Inge Terum) 
* *Tillit i Norge* (2012, med Helge Skirbekk)

## Eksterne lenker
«Rygerdoktoren»

**«Rygerdoktoren»** er en ambulansebåt lagd i en vakuum-injisert karbonkompositt.

Båten er et utviklingsprosjekt mellom, L.Rødne & Sønner A/S, Brødrene Aa, og SND.

## Hoveddata
***Lengde:** 19 meter
***Bredde:** 4,9 meter 
***Dybde:** 0,8 meter
***Tonnasje:** 49 BruttoTonn
***Passasjerer:** 12
***Kallesignal:** LLZS – Lima Lima Zulu Sierra 
***Motorer:** 2x MAN LE 410, 1100hk(809Kw), nedjustert til 1000hk(749Kw)
***Verft:** Brødrene Aa Båtbyggeri A/S, Hyen 
***Eier:** L.Rødne & Sønner A/S, Sjernarøy

## Eksterne lenker
* 
*  Skipsrevyen om Rygerdoktoren
*  Ekstreme båter: Rygerdoktoren
*  Rygerdoktoren side hos Brødrene Aa.
Dave Harold

**Dave Harold** (født 9. desember 1966) er en engelsk, profesjonell snookerspiller.

Han er den spilleren som har ligget lengst nede på verdensrankingen og vunnet en rankingturnering. Dette skjedde i 1993 da han slo Darren Morgan 9&ndash;3 i Thailand Masters. Han var da rangert som nummer 93. Harold har ikke vunnet flere rankingturneringer, selv om han lå på topp 16-rankingen på slutten av 1990-tallet.

I den første rankingturneringen i 2008/2009-sesongen, Northern Ireland Trophy, nådde Harold sin første finale i en rankingfinale, siden Grand Prix i 1994. Men han tapte finalen i Belfast 3-9 for Ronnie O'Sullivan.

Hans høyeste break er på 143.

## Referanser


## Eksterne lenker
*
Jernbanetunneler i Norge

Denne listen viser **jernbanetunneler** over 1&nbsp;000 m lengde, etter Jernbaneverkets/Bane NORs tall.

## Eksisterende tunneler
Det eksisterer 704 jernbanetunneler i Norge (verdi fra 2007). 688 av disse er på baner med regulær trafikk.

### Uten regulær drift

## Tunneler under bygging

## Planlagte tunneler

## Nedlagte tunneler
Nedlagte tunneler der sporet har blitt fjernet. Noen har blitt omgjort til veitunneler.

## T-bane og bybane
I tillegg kommer T-baner og bybaner, som ikke forvaltes av Bane NOR.

## Stasjoner i tunnel
*Holmestrand stasjon
*Nationaltheatret stasjon

## Litteratur
* Nestegard, Dag H. *Vegar gjennom fjell*. Selja Forlag 2019. ISBN 9788282401586

## Referanser


## Eksterne lenker
*Jernbanetunneler i norge med lengde over 1000 m Store norske leksikon
*Fjellanlegg NGU
*
* 
*
* The World’s longest tunnel page: Tunnels in Norway (på engelsk)